
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
			
			,,În slujba oamenilor”

Nr. _____________ /____________

RAPORT
privind aprobarea proiectului “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi” și a cheltuielilor aferente proiectului în vederea finanțării prin Planul Național de Redresare și Reziliență, Componenta C13 - Reforme sociale, Reforma 7 - Reforma serviciilor de îngrijire de lungă durată pentru persoanele vârstnice, Investiția I4 aferentă acestei reforme - Crearea unei rețele de centre de zi de asistență și recuperare pentru persoanele vârstnice

	Dezvoltarea sistemelor de sănătate, de îngrijire pe termen lung și de protecție socială care pot răspunde nevoilor unei populații îmbătrânite este recunoscută din ce în ce mai mult la nivel mondial ca fiind o prioritate urgentă.  În conformitate cu informațiile menționate în Studiul de fundamentare pentru elaborarea Strategiei de îngrijire pe termen lung 2023-2030, în prezent, în România există aproximativ 3,7 milioane de persoane cu vârsta de 65 de ani și peste, reprezentând aproximativ 19,2% din populație, țara noastră confruntându-se cu o îmbătrânire rapidă a populației. 	
În municipiul Timișoara, numărul total al persoanelor vârstnice este de 57.682, fiind identificate un număr de 32.142 persoane cu nevoi de îngrijire de lungă durată, existând totodată doar un singur serviciu social licențiat de tip centru de zi de asistență și recuperare pentru persoane vârstnice și 11 servicii sociale licențiate de tip unități de îngrijire la domiciliu. 
În prezent, este lansat Apelul de proiecte  PNRR/2023/C13/MMSS/I4 Centre de zi de asistență și recuperare pentru persoane vârstnice în cadrul Planului Național de Redresare și Reziliență (PNRR).- Crearea unei rețele de centre de zi de asistență și recuperare pentru persoanele vârstnice, cu suma maximă eligibilă de 1.233.239 EURO/ 6.103.671,94 RON
Direcția de Asistență Socială a Municipiului Timișoara intenționează realizarea Proiectului  “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi” şi solicitarea finanțării acestuia în cadrul PNRR.
Proiectul se încadrează în prevederile Strategiei naționale privind îngrijirea de lungă durată și îmbătrânirea activă pentru perioada 2023-2030, care are stabilit ca Obiectiv general: creșterea numărului persoanelor vârstnice care reușesc să trăiască o viață independentă cât mai mult timp posibil pe măsură ce îmbătrânesc, îmbunătățirea accesului la servicii adecvate de îngrijire de lungă durată pentru persoanele vârstnice dependente și contribuie la îndeplinirea mai multor măsuri stabilite în Strategia de dezvoltare a serviciilor sociale la nivelul municipiului Timișoara, aprobată prin HCLMT nr. 7/2023, resepctiv măsura 2.2.1.1 Dezvoltarea la nivel local de activității de sprijinire a promovării conceptului de îmbătrânire activă, care să vizeze îmbunătățirea calității persoanelor vârstnice și măsura 2.2.2.4 Îmbunătățirea infrastructurii pentru serviciile de îngrijire la domiciliu, cantitativ și calitativ (cluburi, centre de zi, centre de recuperare și asistență, centre rezidențiale).	
[bookmark: _heading=h.30j0zll]Proiectul are ca principal obiectiv facilitarea accesului la servicii de îngrijire pe termen lung de calitate pentru persoanele în vârstă care au domiciliul sau reședința în municipiul Timișoara prin intermediul unui Complex multifuncțional. 
Prin proiect se vor realiza lucrări de construire și dotare a unui imobil –Centru multifuncțional la standarde nZEB în regim de parter și etaj mansardat cu o suprafață construită estimată de 475 mp . Construcția clădirii se dorește a fi realizată pe un teren proprietate a Municipiului Timișoara aflat în administrarea Direcției de Asistență Socială a Municipiului Timișoara conform HCL Timișoara nr.247/2023, situat în Timișoara, str. Lorena, nr. 33 (teren înscris în CF. 434706, nr. Top: 4759/21 în suprafață de 498 mp și teren înscris în CF. 436288 , nr. Top  4760 în suprafață de 671 mp.). 
[bookmark: _heading=h.1fob9te]           În cadrul Centrului multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi, Direcția de Asistență Socială a Municipiului Timișoara, după finalizarea construcției,  va  asigura funcționarea a  două tipuri de servicii sociale destinate persoanelor vârstnice care au domiciliul sau reședința în municipiul Timișoara: 
· serviciu social de tip centru de zi de asistență și recuperare destinat persoanelor vârstnice  (cod nomenclator conf. HG 867/2015: 8810CZ-V-I ), servici acordate: integrare/reintegrare socială,  recuperare/reabilitare funcțională (psihoterapie, kinetoterapie, terapie prin masaj, terapii de relaxare), îngrijirea, supravegherea și menținerea sănătății, alte servicii de suport, servicii de igienă personală, servicii de îngrijire personală. Licențierea serviciului se va realiza cu respectarea prevederilor Ordinului nr. 29/2019, Anexa nr. 6. Capacitatea centrului de zi de asistență și recuperare va fi de 50 de beneficiari /zi.
· serviciu social de tip unitate de îngrijire la domiciliu pentru persoane vârstnice (cod nomenclator conf. HG 867/2015: 8810ID-I), servicii acordate: îngrijire personală la domiciliul beneficiarilor, îngrijiri medicale curente pentru persoanele vârstnice, kinetoterapie, terapii de recuperare fizică/psihică/mentală, consultații şi îngrijiri medicale la domiciliu, administrarea de medicamente. Licențierea serviciului se va realiza cu respectarea standardele minime de calitate specificate în Ordinul nr. 29/2019, Anexa nr. 8. Capacitatea unității de îngrijire la domiciliu va fi de 25 de beneficiari/zi.

Conform informațiilor din Ghidul Specific, depunerea Proiectului “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi” şi solicitarea finanțării acestuia în cadrul PNRR este condiționată de aprobarea prin hotărâre a proiectului și a cheltuielilor aferente proiectului.

În concluzie,  propunem următoarele: 
1. Aprobarea descrierii sumare a investiției propusă a fi realizată în proiectul “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi - conform Anexa 1;

2. Înființarea a două servicii sociale destinate persoanelor vârstnice care au domiciliul sau reședința în municipiul Timișoara până la finalizarea construcției Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi :
I. Serviciu social de tip centru de zi de asistență și recuperare, cod nomenclator conform HG nr.867/2015: 8810CZ-V-I, sediul în municipiul Timișoara, strada Lorena, nr. 33. Capacitatea centrului de zi de asistență și recuperare va fi de 50 de beneficiari/zi.
II. Serviciu social de tip unitate de îngrijire la domiciliu pentru persoane vârstnice, cod nomenclator conform HG nr. 867/2015: 8810ID-I, sediul în municipiul Timișoara, strada Lorena, nr. 33. Capacitatea unității de îngrijire la domiciliu va fi de 25 de beneficiari/zi.

3. Elaborarea și aprobarea Regulamentelor de organizare şi funcţionare aferente  celor două servicii sociale menționate la pct.2, până la finalizarea construcției Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi cu respectarea modelului-cadru prevăzut în anexele nr. 2 și nr. 3 la Nomenclatorul serviciilor sociale, aprobat prin HG nr. 867/2015, cu modificările şi completările ulterioare, a legislaţiei specifice, a convenţiilor internaţionale ratificate prin lege şi a celorlalte acte internaţionale în materie la care România este parte, a standardelor minime de calitate prevăzute de Ordinul nr. 29/2019, Anexa nr. 6 și Anexa nr. 8, precum și a prevederilor din Ghidul PNRR/2023/C13/MMSS/I4 referitoare la criteriile de selecție a beneficiarilor eligibili și activitățile specificate la secțiunea 1.3., inclusiv implementarea managementului de caz în cadrul serviciilor sociale dezvoltate  

4. Aprobarea Cererii de finanțare  pentru proiectul “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi”, și a celorlalte anexe la cererea de finanțare, care constituie împreună propunerea de proiect pentru apelul de proiecte PNRR/2023/C13/I4 - Anexa 2;

5. Aprobarea Notei de fundamentare pentru proiectul  “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi” - Anexa 3

6. Aprobarea depunerii proiectului “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi” în cadrul apelului de proiecte PNRR/2023/C13/I4 Construirea, echiparea, operaționalizarea și funcționarea serviciilor sociale a 71 de centre de zi de asistență și recuperare pentru persoane vârstnice;

7. Aprobarea cheltuielilor legate de proiectul “Construcție și dotare Centru multifuncțional pentru persoane vârstnice cu centru de zi de asistență și recuperare și unitate de îngrijire la domiciliu - Seniori activi”, inclusiv a cheltuielilor neeligibile pe care  solicitantul trebuie să le asigure pentru implementarea proiectului după cum urmează: 
   	Valoare totală proiect:7.375.751,58 lei din care:
         		Valoare eligibilă fără TVA: 6.102.436,54 lei (finanțare PNRR-UE)
           		Valoare TVA eligibil: 1.128.077,86 lei (finanțare din bugetul de stat)
           		Valoare totală neeligibil : 145.237,18 lei (contribuție buget local - 2%)


8. Aprobarea suportării tuturor cheltuielilor neeligibile identificate în faza de elaborare sau în faza de implementare a proiectului, precum şi toate costurile suplimentare din fonduri proprii, în cazul în care, pe parcursul implementării proiectului, în vederea atingerii obiectivelor acestuia, se impune depășirea bugetului proiectului; 

9. Aprobarea menținerii obiectului de activitate al Centrului multifuncțional pentru persoane vârstnice cu centru de zi de asistență și recuperare și unitate de îngrijiri la domiciliu - Seniori activi şi asigurarea funcționării acestuia cel puțin 10 ani după încheierea perioadei de finanțare;

10. Aprobarea desemnării doamnei Darida Codruța Dorina, în calitate de Șef serviciu Dezvoltare Strategii Programe din cadrul Direcției de Asistență Socială a Municipiului Timișoara, ca persoană împuternicită să semneze cererea şi contractul de finanțare.

	

Director General
Emese Esztero
	           

Director general adjunct   
Gheorghe  Florin Voichescu
	




	                                                                                                                                                                                                                   Întocmit,
Șef Birou Proiecte
Tataru Sara

		            


		*Sediu administrativ: Str. Ioan Plavosin Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583
e-mail: dastimisoara@gmail.com

